Aika Maanantaina 8.4.2024 klo 17.00

Paikka Valtuustosali, Kuntala

Paikalla Ilmari Huusko

Atte Unnaslahti

Reetta Unnaslahti

Neeri Anttila

Kasperi Järvenpää

Jimi Kauppinen

Saku Käyrä

Eino Malin

Saaga Mattila

Konsta Nurminen

Juho Pitkäniemi

Emilia Pohjoisvirta

Diana Shkatyreva

Henna Urpunen

Lisäksi paikalla oli nuoriso-ohjaaja Satu Forsberg sekä nuvakummi Enni Takala.

1. Aloitettiin kokous 17.09
2. Kokous todettiin lailliseksi ja päätösvaltaiseksi. Jäsenistä puuttui Niklas Lahnalahti.
3. Kävimme edellisen kokouksen muistion läpi.
4. Muistiontarkastajiksi valittiin Jimi Kauppinen ja Atte Unnaslahti.
5. Kävimme kokouksen esityslistan läpi.
6. Nuva ry:n kautta meille asetettu nuvakummi Enni Takala esitteli itsensä ja piti lyhyen esitelmän Nuva ry:n toiminnasta. Nuvakummi toimii meidän tukenamme ja hänen yhteystietonsa jaettiin valtuustolle.
7. Keskustelimme katualoitteen etenemisestä. Aloite on kirjoitettu puhtaaksi työryhmän (Jimi, Emilia, Henna, Eino, Kasperi) toimesta, ja lähetämme sen tekniseen lautakuntaan. Ilmari Huusko esittelee aloitetta siinä teknisen lautakunnan kokouksessa, jossa aloite käsitellään.
8. Kävimme läpi työryhmän (Atte, Saku, Ilmari, Satu) valmisteleman nuorisovaltuuston kannanoton koulujen hyvinvointipalveluiden tason laskemisesta. Luimme kannanottoa yhdessä ja keskustelimme aiheesta.  Kannanotto lähetetään todennäköisesti sivistyslautakunnalle sekä Pirkanmaan hyvinvointialueelle.
9. Kävimme läpi roskisaloitteen etenemistä. Aloite etenee hyvin ja päätyy ajan kuluessa tekniseen lautakuntaan.
10. Raksamessuilla olleet edustajat (Saaga, Konsta, Ilmari) kertoivat messujen tuloksista. Messuilla oli mennyt hyvin ja positiivista palautetta tuli paljon. Edustajilla oli nuorisovaltuuston tai Kuhmoisten lukion hupparit päällä.
11. Keskustelun aikana tuli puheeksi se, että nuorisovaltuuston mainostuotteet (heijastimet ja kynät) ovat vähissä. Päätimme, että niitä tulee tilata lisää sekä valikoimaa ehkä myös hieman monipuolistaa. Käsittelemme asiaa tarkemmin seuraavissa kokouksissa, ja sovimme että jäsenet tutustuvat mahdollisiin mainostuotetukkuihin.
12. Tavoitettavuus kunnassa: Jatkoa edellisestä kokouksesta. Keskustelimme aiheesta ja pohdimme, mitä voisimme tehdä lisätäksemme vuorovaikutusta kunnan, nuorisovaltuuston ja kuntalaisten välillä. Ideoimme tapoja, joilla voisimme mainostaa ja osallistua lisää nuorisovaltuustona koululla, esim. lappuja ilmoitustauluille sekä kuulutusten hyödyntäminen.
13. Päätimme myös, että toukokuun kokous pidetään yleiskokouksena, eli kuka tahansa asiasta kiinnostunut voi tulla seuraamaan kokousta.
14. Jaostojen kuulumiset: Konsta kertoi elinvoimajaoksen, Atte sivistyslautakunnan, ja Ilmari teknisen lautakunnan kokouksesta.
15. Muut asiat:
16. Elinvoimajaostolta tuli sähköpostilla pyyntö, että nuorisovaltuusto antaisi lausunnon Kuhmoisten kunnan elinvoimaohjelmaluonnoksesta. Nuorisovaltuusto käsitteli ohjelman läpi ja ideoimme mahdollisia lisäyksiä. Atte Unnaslahti valmistelee lausunnon.
17. Nostettiin taas puheenaiheeksi kansainvälisyysillat ja muu kansainvälisyystoiminta. Suunnittelimme tarkemmin mahdollista ohjelmaa: kansainvälisyysilta nuorisotilalla, Finest Future -opiskelijoiden kutsuminen yleiskokoukseen ja tutustumaan muuhunkin nuorisovaltuuston toimintaan. Työryhmä (Saku, Reetta, Ilmari) kyselee Finest Future -opiskelijoilta mahdollista kiinnostumista.
18. Päätimme, että käymme Nuorisovaltuuston hakulomake-formsin uudistusta seuraavassa kokouksessa.
19. Seuraava kokous: Satu Forsberg katsoo toukokuun mahdolliset kokouspäivät läpi. Tämä kokous on myös yleiskokous. Päätämme kokousajankohdan tarkemmin viestiryhmässämme.
20. Päätimme kokouksen klo 19.20

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ilmari Huusko puh.joht. Reetta Unnaslahti siht.

Muistion tarkistajat:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Jimi Kauppinen          Atte Unnaslahti